El regidor d’Educació destaca les novetats del nou curs escolar a la nostra ciutat
13 de setembre 2017

![](/media/z45dhb5o/80_dsc2882_cuerpo.jpg)  
  

Des de la regidoria d'Educació s’informa que l'inici de curs s'ha realitzat amb total normalitat als centres educatius d'Infantil, Primària i Secundària de la localitat. El nombre d'estudiants matriculats als centres educatius de Sagunt és de 6.540 alumnes, dels quals 92 són de Primer Cicle d'Infantil, 1.694 de Segon Cicle d'Infantil i 4.754 de Primària.

  

En este sentit, el regidor d’Educació, José Manuel Tarazona, ha declarat que “e**n Primer i Segon Cicle de Primària s'han escolaritzat este any 560 alumnes. Per altra banda, pel que fa a les dades de Secundària encara no podem dir-les, ja que encara s’estan matriculant en alguns centres les noves incorporacions**”.

Com a novetats a ressenyar per a este nou curs 2017-2018, cal destacar diversos aspectes. En primer lloc, el Centre de Servici de Formació del Professorat de la Comunitat Valenciana (CEFIRE) torna a funcionar en Sagunt des de l'1 de setembre amb 8 assessories i una especial de Cultura Clàssica. El regidor de Cultura ha declarat que “**l'activitat del CEFIRE és molt important pel nou desenvolupament formatiu i de coordinació de les activitats en les escoles i, per descomptat, per millorar la qualitat de l'ensenyament en el nostre poble i en l'àrea d'influència del CEFIRE-SAGUNT**”.

En segon lloc, les obres de l'Aulari del CEIP Villar Palasí estan molt avançades i es preveu la seua finalització per al primer trimestre del 2018. D’altra banda, explica que “**s'han substituït les cobertes de fibrociment al CEIP Baladre de Port per unes cobertes de tipus sandwich. A més a més, esta nova reforma proporcionarà una millora en l'aïllament tèrmic, el qual generarà un major confort i benestar en les aules**” ha puntualitzat Tarazona.

En tercer lloc, l'Ajuntament de Sagunt amb la col·laboració de la Conselleria d'Educació, ha firmat un conveni amb els I.E.S Camp de Morvedre i Jorge Juan per poder desenvolupar el Programa d'Aules Compartides. Es tracta d'un programa d'atenció a la diversitat i inclusió educativa dirigit a aquells alumnes que es troben en risc d'exclusió social.

“**S'està desenvolupant el Pla d'Ocupació de l'Ajuntament de Sagunt en diferents centres educatius amb intervencions necessàries en manteniment i conservació de les instal·lacions per valor de 600.000 euros**” ha destacat el delegat d’Educació, qui també ha assenyalat que “**s'ha urbanitzat i adequat els deficients accessos al CEIP Villar Palasí i CEIP Ausias Marc pel Carrer Sant Lluis; així com també s'ha consolidat l'aulari que dóna al pati del CEIP Cronista Chabret i ja es pot utilitzar amb absoluta normalitat i seguretat després de la manca d'atenció que va tindre des del 2013 i el perill que això va suposar**”.

Pel que fa al transport col·lectiu per part de la Conselleria d'Educació, s’ha de destacar que estan en funcionament als I.E.S Jorge Juan i Camp de Morvedre fins els centres de primària com el CEIP Maria Yocasta Ruiz A. i CEIP Vilamar, “**ja que són els més allunyats dels seus centres d'adscripció anomenats i que estan a més de tres quilòmetres**” ha matisat Tarazona.

Respecte als col·legis amb més volum, s'està incorporant personal de suport administratiu. A més a més, el CEIP Villar Palasí també comptarà, durant este curs, amb un Auxiliar Administratiu compartit entre el CEIP Maria Yocasta Ruiz A. i CEIP Maestro Tarrazona. Així mateix, els centres CEIP Romeu, CEIP Baladre, CEIP Cervantes i CEIP Vilamar tindran l’aplicació de jornada continuada, així com també un augment d'ajudes als menjadors escolars incloent els mesos de juny i setembre.

Finalment, i respecte a les encomandes de la comunitat educativa, **“ens consta que la Conselleria té molt en compte les nostres necessitats, tant d'un nou centre de secundària, ja que la ràtio de secundària certament està al límit i som conscients d'allò, com també de la posada en marxa del CIPFP per a la comarca. Esperem notícies positives prompte**”.

*   [](http://www.facebook.com/sharer.php?u=https://aytosagunto.es/va/actualitat/el-regidor-d-educacio-destaca-les-novetats-del-nou-curs-escolar-a-la-nostra-ciutat/ "Facebook")
*   [](http://twitter.com/share?url=https://aytosagunto.es/va/actualitat/el-regidor-d-educacio-destaca-les-novetats-del-nou-curs-escolar-a-la-nostra-ciutat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-regidor-d-educacio-destaca-les-novetats-del-nou-curs-escolar-a-la-nostra-ciutat/ "Linked In")
*   [](mailto:?body=https://aytosagunto.es/va/actualitat/el-regidor-d-educacio-destaca-les-novetats-del-nou-curs-escolar-a-la-nostra-ciutat/)